เรื่องร้องเรียน: ห้องสมุดไม่ได้รับการบำรุง หนังสือเก่าไม่มีงบซื้อใหม่ แอร์ไม่มีมาสองสามปี ยุงและแมลงกัดเยอะมาก มีแต่พัดลมร้อนๆเป่าไปมา สถานที่พัง เคยร้องเรียนไปแล้ว เมื่อสอบถามบรรณารักษ์ยังไม่มีเจ้าหน้าที่เคยไป ห้องสมุดนี้เคยอยู่ในสังกัดของเขตบึงกุ่ม แต่ตอนนี้ย้ายไปสังกัดวัด งบที่ได้มาต้องไปแบ่งกับห้องสมุดอีก34แห่ง ถ้าสังกัดวัดไม่มีความสามารถในการพัฒนาหรือไม่สามารถให้ความสำคัญกับห้องสมุดได้ควรย้ายให้ห้องสมุดเสรีไทยกลับไปสังกัดเขตบึงกุ่มเหมือนเดิม เพราะบรรณารักษ์บอกว่าปีนึงได้งบไปซื้อหนังสือสองถึงสามครั้ง  ผู้มารับบริการไม่ได้รับความสะดวกอย่างที่สมควรได้ ตามเรื่องก็ไม่เห็นคืบหน้า  ห้องสมุดสำคัญมากเลยนะ
การดำเนินการของเจ้าหน้าที่: ส่วนห้องสมุดและการเรียนรู้ ได้ตรวจสอบแล้ว ห้องสมุดและพิพิธภัณฑ์เสรีไทยฯ ขอชี้แจง ดังนี้ ๑. ห้องสมุดฯ ได้รับงบประมาณในการจัดซื้อหนังสือตามอัตลักษณ์ และหนังสือทั่วไป ปีงบประมาณละ ๒ ครั้ง และได้รับงบประมาณในการจัดซื้อหนังสือพิมพ์และนิตยสาร เป็นประจำเดือนทุกเดือน ๒. เครื่องปรับอากาศของห้องสมุดฯ ได้ยุบสภาพและดำเนินการจำหน่าย จำนวน ๖ เครื่อง เมื่อปีงบประมาณ ๒๕๖๔ และได้รับงบประมาณในการจัดซื้อเครื่องปรับอากาศทดแทนใหม่ในปีงบประมาณ ๒๕๖๖ จำนวน ๖ เครื่อง ขณะนี้ได้ผู้รับจ้างและลงนามในสัญญา เมื่อวันที่ ๑๙ เมษายน ๒๕๖๖ เรียบร้อยแล้ว ซึ่งบริษัทจะดำเนินการติดตั้งให้แล้วเสร็จภายใน ๖๐ วัน ๓. การซ่อมแซมและปรับปรุงอาคาร ห้องสมุดฯ ได้ดำเนินการแจ้งซ่อมแซมและปรับปรุงอาคาร เพื่อสำรวจความเสียหายและประมาณการค่าใช้จ่ายในการซ่อมแซมห้องสมุดและพิพิธภัณฑ์เสรีไทยอนุสรณ์ ต่อไป ส่วนห้องสมุดและการเรียนรู้ และห้องสมุดฯ เสรีไทย ขออภัยในความไม่สะดวกมา ณ ที่นี้
ความเห็นของผู้แจ้ง: รูปที่อาคารพังที่ส่งไปมันยังเสียหายอยู่ แต่รูปที่ทางสำนักงานส่งมาเป็นรูปซ่อมอันเก่า เข้าไปใช้งานอยู่ทุกวันทำไมจะไม่รู้ว่ามันยังพังอยู่ ถึงได้ส่งเรื่องมาให้ดำเนินการ แล้วอาคารชั้นสองจะปิดไปเพื่ออะไร เปิดให้คนเข้าไปใช้สิ หรือไม่ก็ทำเป็นอย่างอื่นที่มีประโยชน์มากกว่านี้
พื้นที่: แขวงคลองกุ่ม เขตบึงกุ่ม กรุงเทพมหานคร